avoirdupois
Store norske leksikon,Realfag,Fysikk,Mål og vekt
Avoirdupois er et enhetssystem for masse som brukes i Storbritannia og USA. Systemet er til bruk i handel for alle varer utenom edelstener, edelmetaller og apotekervarer.
I avoirdupois-systemet er grunnenheten pound avoirdupois (symbol lb, tidligere lb av eller lb avdp). De andre enhetene er grain, dram, ounce, hundredweight og ton.For edelmetaller og edelstener brukes troy-systemet, og for apotekvarer brukes et eget apotekersystem som på engelsk kalles apothecaries' system (ap). Det er kun enheten grain som er felles i alle tre systemene. Historikk Enhetssystemet går helt tilbake til 1300-tallet, da ett pound avoirdupois ble fastsatt til 6992 grain. Under regimet til Elizabeth 1 ble dette redefinert til 7000 grain.I 1878 ble pound avoirdupois definert med utgangspunkt i metriske enheter og fastsatt til 453,592 65 gram (g). Da landene som bruker masseenheten pund i 1959 ble enige om en felles internasjonal pund, ble pound avoirdupois i 1963 tilpasset den nye enhetsverdien og redefinert til: 1 lb (lb av) = 453,592 37 gram Tabell over enheter Tabellen nedenfor viser sammenhengen mellom de ulike masseenhetene i avoirdupois-systemet.Ett pound er delt i 16 ounces à 16 dram à 27 ¹¹⁄₃₂ grain. Disse enhetene er felles for Storbritannia og USA.I definisjonen av hundredweight (cwt) er den i Storbritannia satt lik 112 pound, mens den i USA er satt lik 100 pound. Den britiske hundredweight blir derfor ofte omtalt som long hundredweight (long cwt), mens den amerikanske alternativt omtales som short hundredweight (short cwt).Ett ton er i begge land definert som 20 hundredweight, men med henholdsvis enhetene long og short hundredweight. Avoirdupois enhetssystem Enhet Symb. Definisjon SI-verdi     grain gr 1/7 000 lb 64,798 91 mg   dram dr 27 ¹¹⁄₃₂ gr 1,771 845 2 g   ounce oz 16 dr 28,349 523   pound lb 16 oz 453,592 37 g    hundredweight, short cwt 100 lb 45,359 237 kg   hundredweight, long cwt 112 lb 50,802 345 kg    ton, short (USA) ton 20 sh cwt 907,184 74 kg   ton, long (Storbr) ton 20 long cwt 1 016,046 908 kg    I Storbritannia ble avoirdupois-systemet offisielt forlatt i 1965 til fordel for metersystemet. Avoirdupois-systemet blir fremdeles brukt i USA. I Storbritannia, Canada og noen av de tidligere britiske koloniene blir systemet i varierende grad brukt i hverdagslivet, selv om landene offisielt har gått over til metersystemet Les mer i Store norske leksikon Britisk enhetssystem for mål og vekt Amerikansk enhetssystem for mål og vekt Britiske og amerikanske masseenheter